钦定古今图书集成/明伦汇编/氏族典/第441卷 > 《廖用贤尚友录》 > 蒋殷
## 钦定古今图书集成/明伦汇编/氏族典/第441卷 > 《廖用贤尚友录》 > 蒋殷

按《五代史蒋殷传》，“殷幼为王重盈养子，冒姓王氏。梁
太祖取河中，以王氏旧恩，录其子孙，表殷牙将，太祖
尤爱之。唐迁洛阳，殷为宣徽北院使，庶人友珪与殷
善，友珪弑太祖自立，拜殷武宁军节度使。末帝即位，
以福王友璋代殷，殷惧，不受代。王瓒亦王氏子，惧为
殷所累，乃言殷非王氏子，其本姓蒋，末帝诏削殷官”
爵，还其姓，遣牛存节讨之，殷举族自燔死。